**KAUNO „ĄŽUOLO“ KATALIKIŠKA VIDURINĖ MOKYKLA, 190140056**

**2013 M. II KETVIRČIO FINANSINIŲ ATASKAITŲ RINKINIO AIŠKINAMASIS RAŠTAS**

2013 m spalio mėn. 18d.

**I. BENDROJI DALIS**

1. Viešoji įstaiga Kauno „Ąžuolo“ katalikiška vidurinė mokykla pertvarkyta iš biudžetinės įstaigos Kauno „Ąžuolo“ vidurinės mokyklos nuo 2005 m. rugsėjo 1 d., įregistruota Juridinių asmenų registre 2005 m. rugpjūčio 31 d., įstaigos kodas 190140056.

Mokyklos veiklą koordinuoja Kauno miesto savivaldybės administracija.

Pagrindinė veiklos sritis-švietimas. Patalpos suteiktos panaudos pagrindais.

Mokyklos tikslai:

- bendradarbiaujant su tėvais (globėjais, rūpintojais) ir rūpinantis sielovada, ugdyti savarankišką, laisvei pajėgų, atsakingai savo gyvenimą kurti gebantį žmogų, auginti tvirtus dorinius pagrindus ir humanizmo pasaulėžiūrą turinčius, visapusiškai išsilavinusius, bendrauti ir bendradarbiauti gebančius, pilietiškai sąmoningus, atsakingus, tvirto charakterio, toliau mokytis ir dirbti pasirengusius, kultūriškai ir ekologiškai susipratusius, kūrybingus ir darnos siekti pajėgiančius jaunuolius ir jaunuoles.

- ugdymo (si) modernizavimas ir švietimo kokybės tobulinimas;

- efektyvios pedagoginės pagalbos mokiniams teikimas, lygių mokymosi galimybių sudarymas.

2. Mokykla kontroliuojamų, asocijuotų ir kitų objektų neturi.

3. Mokykla filialų ar struktūrinių vienetų neturi.

4. Ataskaitiniu laikotarpiu mokykloje vidutiniškai dirbo 156 darbuotojai, mokėsi 1392 mokiniai.

Dalininkų kapitalas 2010-12-31 – 650076Lt, kas sudaro 200Lt Kauno miesto savivaldybės ir Kauno arkivyskupijos įnašų, įneštų 2010-12-07d. ir 2010-12-08d., ir 2007 m įneštas trumpalaikis turtas.

5. Mokyklos finansinės veiklos ataskaitinis laikotarpis sutampa su kalendoriniais metais.

**II. APSKAITOS POLITIKA**

Mokyklos finansinių ataskaitų rinkinys parengtas vadovaujantis VSAFAS reikalavimais.

Ataskaitų straipsnių, kurie neatitiktų VSAFAS reikalavimų, nėra.

**III. PASTABOS**

1. Ilgalaikis materialus turtas finansinės būklės ataskaitoje pateikiamas likutine verte.

Mokyklos gaunamos pajamos už nuomą apskaitomos kitoje veikloje, o sąnaudos – pagrindinėje veikloje pagal programų sąmatose nurodytus asignavimus.

Trumpalaikis turtas kartu su panaudos pagrindais naudojamu turtu apskaitomas nebalansinėse sąskaitose.

Finansavimo sumų detalizavimas pateiktas pagal 20-jo VSAFAS 4 priedą.

1. Neapibrėžtų įsipareigojimų ar neapibrėžto turto pokyčių nėra.
2. Reikšmingų įvykių per ataskaitinį laikotarpį neįvyko.
3. Sukauptas perviršis ar deficitas yra -163517. Jis susidaro susumavus einamųjų ir ankstesniųjų metų perviršį ir deficitą.

2011metais buvo atliktas mokyklos vidaus auditas. Jis pradėtas 2011m. gruodžio 5d.,

baigtas 2012m. sausio 19d. Audituojamas laikotarpis – 2011metų I-III ketvirčiai, atskirais atvejais ir kitų laikotarpių duomenys.

Pagrindinės audito nustatytos klaidos:

1. 22,6 tūkst.Lt išeitinė pašalpa turėjo būti išmokėta iš MK str. „2.7.3.1.1.1. Darbdavio socialinė parama pinigais“, tačiau išmokėta iš str. „2.1.1.1.1.1. Darbo užmokestis pinigais“.
2. 2008-2011-12-01d laikotarpiu buhalterinėje apskaitoje netinkamai apskaitytos pastato, gauto pagal panaudą, rekonstravimo darbams skirtos lėšos 1099,7 tūkst.Lt sumai ir neatspindėtas kaip atskiras ilgalaikis materialus turtas.
3. Neplanuoti ir neskelbti viešieji pirkimai Centrinėje viešųjų pirkimų informacinėje sistemoje bei mokyklos tinklalapyje.

Atsižvelgiant į vidaus audito rekomendacijas klaidos yra ištaisytos.

Remiantis Kauno „Ąžuolo“ katalikiškos vidurinės mokyklos visuotinio dalininkų susirinkimo protokolu Nr. V3 2013-03-27, nuspręsta nuo 2013-08-30d. pradėti Kauno „Ąžuolo“ katalikiškos vidurinės mokyklos likvidavimą, likvidatoriumi skiriant direktorių Liudviką Lukošių.

Direktorius Liudvikas Lukošius

Buhalterė Ingrida Sivickienė